Anna Szatkowska

Anna Szatkowska, ezkontzagatik, Anna Rosset Bugnon (Górki Wielkie, 1928ko martxoaren 15a - 2015eko otsailaren 27a) idazlea izan zen, Armia Krajowako kide ohia, alemaniar okupazioan Varsovia askatzea helburu zuena. Hirurogei urte geroago La Maison brûlée liburuan bere esperientzia kontatu zuen, berak geroago polonierara itzuli zuena.

Biografia 
Anna Zofia Kossak-Szczuckaren alaba zen, Polonian idazle eta erresistentziako kide gisa ezaguna. Anna haurtzaro lasai samarrean bizi izan zen, 1939ko irailaren 1ean gerra hasi eta ihes egin behar izan zuten arte. 

Zenbait urtez, nesken barnetegi batean egon zen, eta 1944ko udan Poloniako armada klandestinoan sartu zen Ewa Maria patruilako kide gisa. Varsoviako altxamendua 1944ko abuztuaren lehenean hasi zen, eta 63 egun iraun zuen alemanek zapaldu zuten arte. 

1944ko urrian hasi zen idazten Anna, Ewa Orlikowska patruilako buru ohiaren laguntzarekin. Hirurogei urte geroago, ohar horiek izan ziren bere liburuaren oinarria. 

Gerra amaitu zenean, sobietar tutoretzaren erregimen komunistak, Poloniako barne ministroak, Zofia Kossak-i  herrialdea uzteko aholkua eman zion.

Annak unibertsitate-ikasketak egin zituen Corken, Irlandan, eta Suitzan, Friburgon, amaitu zituen, eta irakaskuntzan aritu zen erretiroa hartu arte. 1951n,—Jean Marie Rosset suitzarrarekin ezkondu zen, eta lau seme-alaba izan zituzten. Jean Marie zirkulazio-istripu batean hil zen, eta --Anna berriro ezkondu zen 1971n Jean Bugnonekin eta harekin bizi izan zen Cugyn

Erreferentziak

Kanpo estekak 

Poloniarrak
Suitzako autobiografoak
Polonierazko idazleak
XX. mendeko idazleak
Emakume idazleak